Niels-Otto Hægeland

Niels-Otto Hægeland (født 17. juni 1930 i Øvrebø, død 20. juni 2013) var en norsk politiker (Kristelig Folkeparti) og tolltjenestemann. Han var fylkesordfører i Vest-Agder. 

Hægeland arbeidet tilsammen 44 år i Tolletaten, som tolldistriktssjef i Agder tolldistrikt fra 1989 til 1991. 

Hægeland hadde kommunalpolitiske og fylkespolitiske engasjementer som representant for Kristelig Folkeparti i Vennesla og Vest-Agder. I 20 år, fra 1972, var han medlem av fylkestinget, hvorav åtte år som fylkesordfører. Han hadde sentrale tillitsverv i Kristelig Folkeparti, blant annet medlem av sentralstyret og landsrådet og som medlem av fylkesstyret i Vest-Agder, hvorav ti år som formann.

Han var medlem av flere statlige utvalg, styrer og råd.

Fra 1965 til 1969 var han varamann til Stortinget.Omtale hos stortinget.no

 Referanser 

 Eksterne lenker 


Kategori:Norske tollere
Kategori:Lokalpolitikere i Vennesla
Kategori:KrF-politikere i Vest-Agder
Kategori:Fylkesordførere i Vest-Agder
Kategori:Personer fra Vennesla kommune
Kategori:Fylkesordførere fra KrF